Татар мәгарифе порталы
Андрей Фурсенко: "Россия Федерациясе мәктәпләрендә 1 сентябрьдән "Диннәр тарихын" укытуда революция булмаячак".
Кичә Казанга Россия Федерациясенең Мәгариф һәм фән министры Андрей Фурсенко килгән иде. Ул Россия мәктәпләрендә диннәр тарихы укытыла башлауга үз фикерен белдерде. "Яңа мәгариф стандарты структурасына дини-әхлакый тәрбия дигән яңа юнәлеш кертелде. Бу юнәлеш кысаларында диннәр тарихын өйрәнүне мөмкин дип уйлыйм", - диде ул.
Министр фикеренчә, укучы бала үз динен генә түгел, ә башка дөньяви диннәр турында да хәбәрдар булырга тиеш. "Дәүләт тарафыннан кабул ителгән бар диннәр дә дөрес әхлакый тәрбия бирә. Моны балаларга аңлату мөһим. Укучылар сыйныфташлары, дуслары тоткан динне белергә тиеш", – диде Андрей Фурсенко. Мәгариф һәм фән министры белән Татарстанның Дәүләт Советы Рәисе Фәрит Мөхәммәтшин да килеште. Татарстан парламенты җитәкчесе ассызыклаганча, мәктәп укучысы кимендә 4 дөньякүләм динне белергә бурычлы.
Дини-әхлакый тәрбия бирү калыпларын Россия мәгариф академиясе әзерли. "Яңа уку елына бу калыпларның эшләнеп бетүе икеле, – диде министр, – шуңа күрә бу өлкәдә үзгәрешләр әкренләп кертеләчәк".
«Татар-информ»
Хәзер online: 0 кулланучы